শুনেছি যে সত্যবাদী মানুষ কোন কিছুকে ভয় করেনা। একজন honourable officer যিনি দেশ রক্ষার জন্য এমনকি জীবন দেয়ারও শপথ নিয়েছেন, তিনি এই ইমেইলটি বেনামে লিখলেন কেন বলো তো? একবারও কি প্রশ্ন করেছো – তার উল্লেখিত “facts” (!) এর কোন source যদি সত্যিই তার হাতে থেকে থাকতো, তবে একজন দায়িত্বশীল অফিসার হিসেবে তিনি সেগুলো তদন্ত কমিটির কাছে না দিয়ে ইন্টারনেটে প্রচার করছেন কেন? এক্ষেত্রে আবারও মনে করিয়ে দিই সরকারী তদন্তের উপর যদি ভরসা না থাকে, তিনি অন্তত সে সব source এর খবর (যদি আদৌ থেকে থাকে কিছু) সরাসরি সেনাবাহিনীর নিজস্ব তদন্ত কমিটির কাছেও তো দিতে পারতেন। যে জনগণের ওপর উনার এত ভরসা (!) সেই জনগণকে তিনি এই source গুলোর ব্যাপারে অন্ধকারে রাখছেন কেন? এমনকি নিজের নামটিও জানানোর মত সৎসাহস নেই কেন তার?